cyanic-selkie/wikianc huggingface dataset:
1984 (رواية)
تّأتير تّقافي
رواية 1984 كان عندها تأتير تقافي كبير، سوا ب لأعمال سّينيمائية ؤ لمسراحية لي أضابطاتها ل تّلفازة ؤ لمسرح، ؤلا لأعمال لأدابية ؤ لموسيقية لي خدات كلمات ؤلا عيبارات مشهورة منها، بحال لخو لكبير ، حنا لميتين ، لخو لكبير راه حاضيك ، جوج + جوج = خمسة ؤ غيرها. بزاف د لكلمات لي ختارعهوم ؤرويل ف هاد رّواية دخلو ل لموعجام د نّݣليزية بحال (تفكير مضوبل، يعني تكون كاتعتاقد ب لحاجة ؤ لعكس ديالها ف نفس لوقت)،  (لبوليس د لأفكار، يعني أي مجموعة ؤلا مونضّامة كاتحاول تّحكّم ف طّاريقة د تّفكير ديال نّاس)،  (جاريمة د تّفكير)،  (لاشخص، يعني شخص غبراتو دّولة ف مرة ؤ محاتو من سّجلات كاملين بحال يلا ماعمرو كان، شوف حتا ضامناتيو ميمورياي)، ؤ زيد ؤ زيد.
تابانت
تابانت جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 14963 واحد، على حسب لإحصاء لعام 2014.
تازمورت
تازمورت جماعة ترابية قروية كاينة في إقليم تارودانت، جهة سوس ماسة، ساكنين فيها 6035 نسمة، على حسب الإحصاء العام 2014.
أولوز
أولوز جماعة ترابية حضرية كاينة في إقليم تارودانت، جهة سوس ماسة، ساكنين فيها 17351 نسمة، على حسب الإحصاء العام 2014.
نواكشوط
تصغير|يسار|300 px|السوق د الجمال د نواكشوط نواكشوط هي العاصمة الإدارية و الاقتصادية ديال موريطانيا و أكبر مدينة فيها. تتعتابر وحدة من لمدون الكبار فالمنطقة ديال الساحل، و تايسكنو فيها تقريبا مليون ديال الناس.
فركلا السفلية
فركلا سّفلية جماعة ترابية قروية كاينة ف إقليم/عمالة رّاشيدية، جهة درعا تافيلالت، ساكنين فيها 12328 واحد، على حسب لإحصاء لعام 2014.
نواكشوط
مع العيمان ديال الجفاف فالسبعينيات، و الزيادة ديال التصحّر، ولاّت بزاف د لهجرة لنواكشوط، اللي كانت لفكرة فاللول يسكنو فيها 15.000 د الناس، و لكن دابا ولاو فيها تقريبا مليون.
لأصل د السمية
كاين بزاف ديال النظريات على شنو لأصل ديال السمية ديال نواكشوط.
ريسلان
ريسلان جماعة ترابية قروية كاينة ف إقليم/عمالة بركان، جهة الشرق، ساكنين فيها 4243 واحد، على حسب لإحصاء لعام 2014.
ؤكرانيا
ؤكرانيا ولا يوكرانيا (ب لأوكرانية Україна، ؤكرايينا) هي بلاد جات فأوروپا الشرقية وهي تاني أكبر بلاد ف ؤروپا بعد روسيا. تاتحدًها من شّرق روسيا، من شّمال بيلاروسيا، من لغرب پولونيا و صلوڤاكيا و هنݣاريا، ومن لجانوب رومانيا و مولدوڤا و لبحر لكحل و بحر أزوڤ.
ف عام 1922، كانت ؤكرانيا من لمؤسسين ديال ليتيحاد السوڤياتي، اللي كان هو لمنافس د ميريكان وقت لحرب لباردة. ف 1991 طاح ليتيحاد السوڤياتي وخرجو منو بزاف د لجمهوريات، منها جمهورية ؤكرانيا كيما كانعرفوها دابا. ؤكرانيا عضو مؤسس د لأمم لمتحدة ف 1945 واخا كانت باقا داخلة ف ليتيحاد السوڤياتي.
ؤكرانيا ساكنين فيها تقريبا 42 د لمليون د الناس و لعاصمة ديالها هي كييڤ، لي جات على واد دنيپر. لعملة لي كاتخدًم ف لبلاد هي لهرييڤنيا. لوغة الرسمية د ؤكرانيا هي لؤكرانية، ولكن روسية باقا تاتخدًم ف لبلاد ف بزاف د لقطاعات. ؤكرانيا عندها تاني أكبر جيش ف ؤوروپا مورا روسيا. هي عضو ف لأمم لمتحدة ولمجلس د أوروپا ولمنظمة د لأمن والتعاون ف أوروپا و منظمة ݣوام للتطوير الديموقراطي و لاقتصادي و رابطة الدول لمستاقلة.
سّمية
سّمية د ؤكرانيا جات من كلمة سلاڤية قديمة لي كاتعني "لبلاد لي جات على لحدود".
تاريخ
ؤكرانيا مابانت كا دولة مستاقلة بشكل كامل تال لقرن 20. قبل من داكشي كانت ديك لمنطقة إما تابعة ل روسيا ؤلا ل پولونيا ؤ ليتوانيا (ليتيحاد د پولونيا ؤ ليتوانيا). لجمهورية لؤكرانية ستاقلات ل مدة قصيرة مابين 1918 ؤ 1920، قبل ماتنضمّ ل ليتيحاد سّوڤياتي من بين 11 دولة، تحت سميت "لجمهورية سّوڤياتية شّتيراكية لؤكرانية". ف 24 غشت 1991، علنات ؤكرانيا سّتيقلال ديالها، شّي لي أكدّو ستيفتاء شعبي د 1 دجنبر ف نفس لعام. سّمية د لبلاد تبدّلات رسمياً ل "ؤكرانيا"، ؤ ساهمات ف تأسيس رابطة الدول لمستاقلة، لي كاتجمع لبلدان لي كانو ف ليتيحاد سّوڤياتي.
أوناغا
أوناغا جماعة ترابية قروية كاينة ف إقليم الصويرة، جهة مراكش آسفي، ساكنين فيها 12354 واحد، على حسب لإحصاء لعام 2014.
مصطفى بايتاس
مصطفى بايتاس (مزيود ف 1977 ف سيدي إفني) هوّا موحامي ؤ سياسي مغريبي ؤ عضو ف تّجمع لوطني د لأحرار. خدا لمنصب ديال وزير منتدب ل لعلاقات معا لبرلامان ؤ ناطق رسمي د لحوكومة لمغريبية ف 7 أكتوبر 2021 ف لحوكومة د أخنوش.
مصطفى بايتاس خدا لباك ديالو ف سيدي إيفني، ؤ خدم من بعد ف تّعليم. خدا موراها ديپلوم ف تّدبير لإداري. كان عضو ف مجلس نّواب من 2016 تال 2021 ؤ عاود تّنتاخب ل نفس لمنصب ف شتنبر 2021. ؤ قبل من داكشي كان مستشار مكلف ب لعلاقات معا لبرلامان ف ويزارة د لفلاحة من 2012 تال 2016، ؤ مستشار جماعي ف لجماعة لحضرية د سيدي إفني.
محمد مشالي
لقراية
تزاد محمد مشالي ف محافضة لبحيرة ف مصر عام 1944. باه كان أستاد. من بعد نتاقلو مجموعين ل محافضة لغربية، و ستاقرو فيها. تخرج محمد مشالي من كلية طب قصر العيني لي ف لقاهرة ف 1967، وتخصص ف طب لباطني، و أمراض لأطفال و ريجيم. من بعد خدم ف بزاف د لمراكز ديال وزارة صحة لمصرية. ف 1975، فتح مشالي لعيادة ديالو ف مدينة طنطا. بقا محمد مشالي كايدير دياݣنوص ب تمن رمزي، و شحال من مرة كايعفي لفقراء من لخلاص، وبعض لمرات كاشري ليهم دوا من جيبو.
لوفاة
توفى محمد مشالي نهار 28 يوليوز 2020، ف مدينة طنطا ، و عمرو 76 عام.
إبراهيم أخياط
إبراهيم أخياط (1941- 7 فبراير 2018) هو كاتيب وشاعير سوسي مغريبي وناشط أمازيغي.
الصغر
تولد إبراهيم أخياط عام 1941 ف واحد دوار سميتو إخياطن ف قبيلة آيت صواب ف أيت باها ف جنوب ديال أݣادير ف المغريب. نتاقل وهو صغير ل الرباط فين كمل قرايتو من التعليم الابتدائي حتال التعليم الجامعي.
تاسريرت
تاسريرت جماعة ترابية قروية كاينة في إقليم تيزنيت، جهة سوس ماسة، ساكنين فيها 1477 نسمة، على حسب الإحصاء العام 2014.
جماعة (توضيح)
هادي صفحة د التوضيح، كلمة جماعة يمكن يكونو عندها هاد لمعاني:
هونري ميشيل
هونري ميشيل ولاّ أونري ميشيل (بلفرانساوية: Henri Michel - تولد ف إيكس أون پروڤونس ، 28 أكتوبر 1947 - مات ف ڭاردان ف فرانسا، 24 أبريل 2018) كان لعاب قديم و مدرب د لكورة فرانساوي، كان تيلعب وسايطي. لعب 58 ماتش مع لمنتخب د لكورة د فرانسا، و ماركا 4 د لبيوتا.
من 1995 ل 2000، و ف 2007 درّب ميشيل لمنتخب د لمغريب د لكورة، و لعب معاه تلاتة د لكيسان د إفريقيا (1998 ، 2000 و 2008)، و كاس لعالم 1998 ف فرانسا.
لإنجازات ديالو
هونري ميشيل عندو بزاف د لإنجازات مع لفراقي اللي درّب، منها:
أحمد التوفيق
أحمد التوفيق (مزيود ف 22 يونيو 1943 ف إيماريغن حدا مراكش) هوّا مؤرخ ؤ كاتيب ريوائي مغريبي، لي شاد لمنصيب د وزير د لأوقاف ؤ شّؤون لإسلامية من 2002. عندو شلا د لكتوبا علا تّاريخ ؤ ريوايات.
حياتو
أحمد التوفيق قرا لبتيدائية ؤ لّيسي ف مراكش، ؤ حصل علا ليصونس ف لأداب ب تخصص ديال تّاريخ ف 1968، من لافاك د لأداب و لعلوم لإنسانية د جاميعة محمد لخاميس ف رّباط ؤ ماسطر ف لأركيولوجيا من نفس لجاميعة. التوفيق بدا كيقري كا ؤستاد ف 1961، ؤ كان ؤستاد موساعيد ديال شعبة د تّاريخ ف كلية د لأداب د رّباط مابين 1970 ؤ 1976.
ولّا نايب ديال عاميد لكلية ما بين 1968 ؤ 1978، ؤ مودير ديال معهد دّراسات لإفريقية ف رّباط مابين 1989 ؤ 1995، ؤ أمين ديال لخيزانة لعامة ف رّباط من 1995 تال 2002. ف 2015 عينو لماليك محمد سّادس رئيس مونتداب ديال لعولاما لأفارقة.
عندو بزاف لمقالات ؤ دّراسات لجاميعية ؤ عاداد د لكتوبا علا تّاريخ د لمغريب، ؤ خمسة د رّيوايات، وحدة منهوم، "جارات أبي موسى" ولّات عامال تلفازي ب إخراج ديال عبد الرحمان التازي. ؤ نشر ؤطوبيوݣرافيا ديالو ب عنوان والد و ما ولد: طفولة في سفح الظل لي طّبعة تّانية ديالها صدرات ف 2011.
شعب الشامورو
شعب الشامورو أولّا تشامورو (بالنݣليزية: Chamorro people) هوما شعب أصلي ليوما فݣزاير ماريانا الشمالية وݣوام وكانت عندهوم علاقات مزيانة مع ناس وشعوب خرة فݣزاير خرين فلمحيط لمهدن بحال ميكرونيزيا (ويلاية ياپ) وإندونيسيا والسكان لأصليين تاع طايوان. جاو هاد الناس للبلايص اللي كاينين فيها ليوم تقريبا ف 2000 قبل لميلاد. لعدد ديالهوم ليوما بحساب ليحصاء د 2010 هو 147 ألف و798.
السمية ديال الشعب جات من اللقب اللي كايتعطى للطبقة لحاكمة عليهوم. شحال هادي، الشعب كان كايعطي التربية لخوت لمرة (لخوال) اللي عندهوم دور مهم كتر من لوالد. فلفلاحة، لمستعمرين الصبليون ردو لبال باللي شعب تشامورو كانت عندو فلاحة متبعة لقمر، حيتاش كانو متلا كايزرعو لبطاطة لحلوّة فلوقت اللي كاتكون لݣمرة كاملة ولعلو دلبحر هابط. هاد الناس عرفو الروز وكانوا كايزرعوه من ما قبل التاريخ. بالنسبة لهاد الناس، لأرض تخلقات بسباب بنت ودرية خوت توام: پونتان و فوؤونيا.
لمحاكة مع شعوب خرين بحال الصبليون، لمكسيك، لميريكان، الجاپون ولفيليپين خلات التقافة ديال شعب الشامورو تتأتر بزاف. ليوما واخا كاينين شي وحدين اللي باقين شادين فلمعتقدات ديالهوم لقدام، لأغلبية ولات على لمسيحية لكاطوليكية. كاين واحد لعدد ديال الناس اللي كاينين فلعسكر ديال لميريكان من لأصول ديال الشامورو، فݣوام 14 من كولّا 10000 واحد داخلين للعسكر، كتر من لويلاية لميريكانية د مونطانا اللي كايدخل من سكانها غير 8 من كولا 10000. واخا هكاك الناس مازال محافضة على تقاليدها: الناس بقي شادة فلفيكرة ديال لفاميلة لكبيرة ولعشيرة اللي الشجرة ديالها جاية من شي جدة قديمة. بزاف ديال لأمراض بحال السكر ولمرض د لقلب طلعات النسب ديالهوم مابين هاد الشعب. واخا هكاك كاينين ناس اللي مازال كايحتارمو السوروهانو، اللي هوما الطبّة اللي عندهوم علم كتير بلعشوب تاع الدوا.
سيستيم جغرافي د لإحداتيات
تصغير|upright=1.2|يسار|خطوط العرض متوازيين مع خط الاستواء، أما خطوط الطول عموديين عليه.
سّيستيم لجغرافي د لإحداتيات هو سيستيم د لإحداتيات كيخلي كل بلاصة ف كوكب لأرض باش تكون معروفة بواحد المجموعة ديال نّماري، لحروفا ؤلا رّموز. لإحداتيات غالبا كيتختارو باش تكون وحدة من نّماري كتمثل موضع عمودي ؤجوج ولا تلاتة ديال نّماري كتمثل موضع أفقي؛ بشكل تبادلي، شي بلاصة جغرافية يمكن التعبير عليها ب ڤيكتور ديكارتي ب تلاتة د لأبعاد مشروكة. لختيار لي منتاشر كتر ديال لإحداتيات هو عرض جغرافي، طول جغرافي ؤرتيفاع جغرافي. باش تحدد شي بلاصة علا لمستوى خاصك دير لإسقاط علا لخريطة.
غريس لعلوي
غريس لعلوي جماعة ترابية قروية كاينة ف إقليم/عمالة رّاشيدية، جهة درعا تافيلالت، ساكنين فيها 12043 واحد، على حسب لإحصاء لعام 2014.
سيدي بوهرية
سيدي بوهرية جماعة ترابية قروية كاينة ف إقليم/عمالة بركان، جهة الشرق، ساكنين فيها 4525 واحد، على حسب لإحصاء لعام 2014.
لإستقصا
لإستقصا، لي سميتو لأصلية ب لعربية كتاب الاستقصا لأخبار دول المغرب الأقصى، هو كتاب تاريخي مغريبي كتبو لمؤريخ حمد بن خالد الناصري. تنشر لكتاب ف 1894، هضر فيه على تاريخ المغرب ب تفصيل من لفتح لإسلامي حتال ل عهد د لعلويين ب ضبط السلطان عبد الرحمان الأول وولدو محمد الرابع. ؤ ولا هاد لكتاب مرجع للباحثين ؤ لمؤرخين لمغاربة لي بغاو يدونو تاريخ لمغريب ف تأليف جديد.
تاسلطانت
تاسلطانت جماعة ترابية قروية كاينة ف إقليم مراكش، جهة مراكش آسفي، ساكنين فيها 71086 واحد، على حسب لإحصاء لعام 2014.
تامدا نومرسيد
تامدا نومرسيد جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 11922 واحد، على حسب لإحصاء لعام 2014.
عبد الفتاح السيسي
عبد الفتاح سعيد حسين خليل السيسي هو الرئيس السادس ديال مصر، من 2014 تال دابا. و كان تا جينيرال، وزير ديال الدفاع، مدير لمخابرات لعسكرية، و بين 10 فبراير 2019 و 10 فبراير 2020، رئيس لإتحاد لإفريقي.
خلاق السيسي ف لقاهرة، و موراها دخال ل لجيش لمصري. ف 1992، السيسي خدم لتراينينݣ ف واتشفيلد، ف لمملكة لمتحدة، و بعد ف 2006 عاوتاني ف كارليل ف لميريكان. السيسي رجع مدير دلمخابرات لعسكرية، و بعد التورة ف 2011، ولا الرئيس جديد سميتو محمد مرسي و حط السيسي وزير الدفاع الجديد ف 2012.
السيسي كان دار واحد لينقيلاب لعسكري ف 2013 ونجح فيه و حيد مرسي من الرئاسة. و ف 2014 السيسي رجع رئيس د مصر بعد لينتخابات، لي نجح فيهم ب 97% ديال لأصوات.
السيسي و لجيش لمصري عندهم لحكم شوية دكتاتوري ف مصر. و هادشي بان أول مرا فلإنتخابات لولانية ديالتو لي كان واحد العدد ديال أصوات ليه ماشي معقولة، و من بعد النضام بدا يخدم بزاف ديال التعديب لجسدي، لإختطافات و قمع حرية تعبير مع أي واحد نتاقد لحوكومة و ماكانش مؤيد ل الرئيس. و لإنتخابات الرئاسية لي تدارت ف 2018 نجح فيها ل تاني مرة الرئيس سيسي.
خوا
تصغير|بومبة د لخوا لْخوا (ب نݣليزية Vacuum) هوّا واحد لمجال مكاني مافيهش لمادة. يلا حسبنا الضغط ديال هاد لمجال لمعلوم و قارناه معا الضغط د لجو غانلقاوه ناقص بزاف. علا حساب نّضرية د لكوانطا، ماكاينش شي خوا كامل، حيت ديما كاينين فرتيتات فتيراضية كاتبان ؤ كاتغبر ف ݣزو من تّانية. لخوا كايقدر يتضبر عليه بتخدام ديال واحد لبومبة د لخوا اللي كاتمص لفرتيتات د لݣاز (لهوا) اللي محبوسين فشي مجال لمسدود بحال شي قرعة مسدودة.
بو لقاسم الشابي
حياتو
تزاد الشابي ف توزر، تونس، 24 فبراير 1909. شد شهادة التطويع (لمقابل ديال لباك) عام 1928. وف 1930 شد ديپلوم ديال لقانون من جامعة الزيتونة. فداك لعام نيت تزوج، وموراها تزادو عندو جوج ديال الدراري، محمد لي ولا كولونيل فلجيش ديال تونس، وجلال لي ولا مهندس.
كان عزيز عليه لأدب الجديد (Modern Literature) عامتاً، وكان كيطرجم لأعمال الرومنسية. لموهبة ديالو فالشعر بانت فاش كان مزال صغير. وكان كيدوي على مواضيع مختالفة بحال وصف الطبيعة ولا حب لوطن.
فاالخر ديال 2010 وف 2011، القصائد ديال ولاو كايموتيڤيو المتضاهرين(ات) فشمال افريقيا و الشرق الأوسط فلفترة لي تسمات ب الربيع لعربي. من تم بدا عاوتاني لإهتمام بلأعمال ديالو.
عيون لكلام
Mohamed-Salah Omri, al Shabbi, Abu al Qasim, Academia.edu
تاسوسفي
تاسوسفي جماعة ترابية قروية كاينة في إقليم تارودانت، جهة سوس ماسة، ساكنين فيها 6724 نسمة، على حسب الإحصاء العام 2014.
لجامعة د هارڤارد
لجامعة د هارڤارد (ب لينݣليزية: Harvard University) هيّا أقدم جامعة ف لميريكان (تبنات ف 1636، قبل ما تستاقل لبلاد ). هي جامعة د لفلوس و جات حدا بوسطون، ف لمدينة د كامبريدج ف لولاية د ماساشوسيتس. هي معروفة باللي صعيب لواحد يتقبل فيها.
هارڤارد هي أكبر جامعة ف لعالم من جيهت لمساحة، و فيها 10 د لمدراسات و 79 مكتابة (أكبر مكتابة جامعية ف لعالم). هي لجامعة اللي قراو فيها أكبر عدد د الناس ربحو لجائزة د نوبل (161) و لميدالية د فيلدس (18). قراو فيها 8 د الروايس د لميريكان و 188 ميلياردير، و هو روكور ف لميريكان.
مادة
تصغير| لْمادة  (ب نݣليزية Matter) ف لفيزيك لكلاسيكية ؤ شّيمي هيّا أي حاجة عندها جوج خاصيات: لكتلة ؤ لحجم، يعني كتشغل مجال ف لمكان. لمادة و طّاقة هوما سّاس ديال لموجودات ف لكون لمتشاف.
وعد بلفور
بديل=وعد بلفور|تصغير|388x388بك|الرسالة الدوريجين من بلفور ل روتشيلد، اللي جا فيها: "الحكومة د صاحب الجلالة كاتشوف ب عطف التأسيس ف فلسطين واحد البلاد وطنية ل الشعب ليهودي، ؤ غاتدير جهدها كامل باش تسهّل التحقيق د هاد الهدف، ؤ خاس يتفهم مزيان بلّي ماغاتدار حتا حاجة اللي غاتنقص من الحقوق المدنية ؤ الدينية د المجتمعات اللي ماشي يهودية تما ف فلسطين، ولّا الحقوق ؤ الوضع السياسي اللي عند ليهود ف أي بلاد اخرا." الوعد د بَلفور ولا الإعلان د بَلفور، واحد البيان عام دارتو الحكومة البريطانية ف 1917 ف الوقيتة د الحرب العالمية اللولا علنات بلّي غايعاونو ف التأسيس ديال "بلاد وطنية ل الشعب ليهودي" ف فلسطين، اللي كانت واحد المنطقة عتمانية فيها أقلية صغيرة د ليهود. هاد الإعلان جا ف واحد الرسالة ف تاريخ 2، شهر 11، 1917 من الوزير د الخارجية د المملكة المتحدة أرتر بلفور، ل اللورد روتشيلد، واحد الزعيم د المجتمع الليهودي البريطاني، باش يعطيها ل التيحاد الصهيوني د بريطانيا العضمى ؤ إيرلاندا. النص د الإعلان نشراتو الصحافة ف 9، شهر 11، 1917.
ف اللخر د 1917 ، قبل الإعلان د بلفور ، وصلت الحرب لواحد الطريق مسدود ، كان باقي ماشاركو فيها مزيان جوج من الحلفاء د بريطانيا: ميريكان كان باقي ماعندها حتا خساير ، ؤ الرواسا كانت عندهوم التورة حيت البلاشڤة كانو شادّين الحكومة. الجميد ف الجنوب د فلسطين تهرّس بسباب المعركة د بير السبع في 31 شهر 10، 1917. توافق باش يخرج البيان اللخراني ف 31 شهر 10. المناقشة د مجلس الوزرا اللي فاتت بينات الفايدة د الپروپّاݣاندا وسط المجتمع د ليهود ف ݣاع العالام ل الجهود د الحلفاء د الحرب.
دنيا بوطازوت
دنيا بوطازوت (تولدات ف 13 يونيو 1981 ف الدار البيضا) هي مومتيلة مغريبية، شاركت ف مجموعة من لمسلسلات ولأفلام لمغربية.
حياتها
ف أبريل 2016 تدابزات واحد لمواطنة مغريبية مع دنيا و ضرباتها براسها على مستوى النيف و جراتها من شعرها. بسباب هادشي، بوطازوت مشات ل السبيطار و دارت عملية جراحية على النيف، وسبب هاد لمشكيل هو بلي دنيا خرقات صف ف مقاطعة حي التشارك ف الدار البيضا.
ف عام 2018، شاركات دنيا ف تنشيط برنامج «للا لعروسة» موسم 12.
زواجها
تزوجات دنيا بوطازوت لمرة اللولة ب لبيزنيسمان لمغريبي وديع برادة لكنهم طلقو، و تزوجت لمرة الثانية من بيزنيسمان سميتو عبد القادر بلكرمة ف 2019، و ولدت معاه ولدها اللول "غالي".
أعمالها لفنية
شاركات بوطازوت ف بزاف د لأعمال ف التلفازة.
نضرية د نسبية
تصغير|يسار|400 px|رسم د التقعر فالزمكان فثلاثة د الأبعاد على حساب النظرية النسبية العامة
نّضرية د نّسبية كتشمل جوج د نّضريات: نسبية لخاصة ونسبية لعامة. نّضرية جابها آلبرت أينشتاين ف لول د لقرن لعشرين، ملي كانو لعولاما كيحاولو يلقاو حل ل لّاتناسق لّي كاين ما بين لميكانيك ديال نيوتن ؤ لكهرومغناطيسية.
نّضرية د نّسبية لخاصة اللي تصاوبات ف 1905، كتهتم ب لحركة ديال لكسادي ملًي ماكاتكونش قوة لجادبية من بعد ما جاو معادلات د ماكسويل ؤ تعاودات صياغة ديال لقوانين د لحركة لمتناسقة.
نّضرية د نّسبية لعامة لي تنشرات ف 1915، هي نّضرية ديال لجادبية لي جات بلاصت لجادبية نيوطونية. واخا هوما راهوم بحال بحال ملي كيتعلق لأمر بحقول د لجادبية ضعاف ؤ سرعات صغار.
حتال 3 مارس 2010 عاد تنشرات لكتبة لأصلية ديال آينشتاين من طرف أكاديمية د إسرائيل ديال لعلوم ؤ لإنسانيات.
جمال بنعمر
جمال بنعمر (تولد ف أبريل 1957 ف الناظور) هو ديبلوماسي مغريبي كان خدام ف لأمم لمتحدة. كانو عندو بزاف د لأدوار مهمة ف ديك لمنظمة، منها مبعوث خاص د لأمين لعام لأمم لمتحدة ف ليامان، و مستشار خاص د لأمين لعام بان كي مون.
ف صغرو كان بنعمر داخل مع الجماعة د "إلى لأمام" اللي كانت تاتعارض النضام ف لمغريب، و دخل للحبس من 1976 ل 1984. من موارها حرݣ ل صبانيا، و منها مشا عاش ف لينݣلير. دخل بنعمر للخدمة مع لأمم لمتحدة، و بقا تيطلع ف لݣراد. خدم ف ملفات ديال لبلدان منها لعراق و كوسوڤو و لبوصنة و جنوب إفريقيا.
من بعد ما خدم على لملف ديال ليامان، وقعولو مشاكل مع بزاف د الناس اللي تّاهموه باللي كان تيجي من لحوتيين، و كاين اللي تّاهمو باللي كان كيتجسس لقطر، و كيعاونهم ف بزاف د لحوايج. خرج جمال بنعمر من لأمم لمتحدة ف 2017.
جبل نانلوض
جبل نانلوض (بالنݣليزية: Mount Nanlaud) هو لقمة لعالية ݣاع فميكرونيزيا وويلاية پوهنپي ولعلو ديالو واصل ل782 ميترو. هاد الجبل كاين فلجانوب ديال ݣزيرة پوهنپي، وهو تاني أعلى جبل فلمنطاقة لجغرافية ديال ميكرونيزيا من مورا جبل أݣريهان (965 ميترو).
زݣزل
زݣزل جماعة ترابية قروية كاينة ف إقليم/عمالة بركان، جهة الشرق، ساكنين فيها 16137 واحد، على حسب لإحصاء لعام 2014.
أپوكاليپس ناو
أپوكاليپس ناو (Apocalypse now)، فيلم ميريكاني لّي دار لإخراج ديالو فرانسيس فورد كوپولا. لفيلم متلو فيه لأدوار رّئيسية مارتن شين و مارلون براندو و روبرت دوفال. هاد لفيلم ديال دراما و لحرب.
ملخص لفيلم
ف لحرب د لفيتنام سّيا كلفات واحد لوفيسيي (ويلارد) باش يقلب فوسط لغابة د لكامبودج على واحد لكولونيل ميريكاني (كورتز) لّي تفروح و ولا خدام بوحدو، باش يقتلو.
غريس السفلي
غريس سّفلي جماعة ترابية قروية كاينة ف إقليم/عمالة رّاشيدية، جهة درعا تافيلالت، ساكنين فيها 6867 واحد، على حسب لإحصاء لعام 2014.
لمعاهدة لألمانية الصبليونية (1899)
تصغير|لحدود ديال [[غينيا الجديدة لألمانية قبل (ب الزرق) و مورا لمعاهدة (ب لحمر)]] لمعاهدة لألمانية صّبليونية كانت معاهدة تسنات نهار 12 فبراير 1899 مابين ألمانيا والصبليون، و لي بيها خاص صّبليون تبيع لي بقا من لجزر تاع لمحيط لمهدن ل ألمانيا ب 25 مليون پيصيطا أولا 17 مليون مارك. جات هاد لمعاهدة من مورا ما خسرات صّبليون ف لحرب ديالها مع لميريكان لي داو ليها ݣوام ولفيليپين، لي كانت منها كاتحكم صّبليون فل جزر ديالها ف لمحيط لمهدن لي وصلو 6000 جزيرة. بسباب هادشي و ملي بان ليها راه ما بقا شي نفع تيجاري من هاد لجزر، ضطرات صّبانيا تبيع كولشي ل شي بلاد لي غتعرف تضيپانيهوم. من مورا ضّغط لكبير لي دارتو عليهوم ألمانيا، باعت صّبليون ليهوم كولشي وسالات الشركة الصبليونية دلهند الشرقية.
تاسݣدلت
تاسݣدلت جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 5047 نسمة، على حسب الإحصاء العام 2014.
محمد الساسي
محمد الساسي (تولد نهار 7 نونبر 1952 ف الرباط ) هو سياسي و مثقف و أستاد جامعي مغريبي. هو من لقادة ديال لحزب لإشتراكي لموحد، و عندو لمنصب د نائب لأمين لعام.
ف 2005، ختارت لمجلة د "لو جورنال إبدومادير" محمد الساسي ما بين 22 شخصية مغربية اللي عندها تأتير.
حياتو
دخل محمد الساسي لحزب لإتحاد لوطني د لقوّات الشعبية ف 1971، و تعرّف تما على بزاف د لمناضلين منهم محمد ليازغي و فتح الله ولعلو و عبد الرحيم بوعبيد. كان الساسي من لمؤسسين ديال الشبيبة لإتحادية ف 1975. ف 1987 تنتاخب هو لأمين لعام ديال الشبيية لإتحادية.
ف يونيو 2021، طلق ساسي تيار جديد وسط من حيزب شتيراكي لموحد ب سميت "ليسر لوحدوي" ؤتبعوه ناس بحال محمد مجاهد، مصطفا شناوي، كريم تازي ؤ نجيب أقصبي.
خدامي ديالو
دار محمد الساسي بزاف د لخدامي ف حياتو، ف بزاف د لمجالات، منها:
كتابو
ف 1998، كتب محمد الساسي كتاب سميتو "تفاصيل سياسية"، و تباعت منو 30.000 نسخة ف لمغريب.
بن الطيب
بن طّيب جماعة ترابية حضرية كاينة ف إقليم/عمالة دّريوش، جهة الشرق، ساكنين فيها 14257 واحد، على حسب لإحصاء لعام 2014.
سيدي إيفني
تصغير|يسار|350px|<P ALIGN=center>سيدي إيفني من الشمال
سيدي إيفني جماعة ترابية حضرية كاينة ف إقليم/عمالة سيدي إيفني، جهة ݣلميم واد نون، ساكنين فيها 21588 واحد، على حسب لإحصاء لعام 2014.
على حساب محمد شفيق، كلمة "إفني" ف لأمازيغية كاتعني "ضاية".
التاريخ
سيدي إيفني هي لعاصيمة التاريخية ديال قبايل آيت باعمران، واحد لمجموعة قبلية سوسية تعرفات بلمقاومة ديالها فلوقت ديال ليستعمار، الإستقرار ديالهم ف هاد لبلاصا قديم بزاف من وقت لمرابطين. السكان مركونين من قبائل مصمودة كانو إمكن تما قبل مايجيو قبائل جزولة، من بعد وراهم جاو عرب بني معقل لي منبعد هايكونو جزء من سكان الصحراء لي فيها تال دابا صنهاجيين و عرب لي دازو من لمنطقة و لي إمكن خلاو واحد لمكون صغير ندامج ف المجال الامازيغي.
من 6 مارس 2010 مابقاتش سيدي إيفني تابعا ل تيزنيت. ولات عندها إقليم بوحدها.
31 ماي
31 ماي ؤلا نهار 31 شهر 5 هوّا نّهار نمرة 151 من تّقويم لميلادي (152 يلا كان لعام مكبّس). باقين 214 يوم من موراه تال لّخر د لعام.
ملعب
ملعب ؤلا قصر ملعب جماعة ترابية قروية كاينة ف إقليم/عمالة رّاشيدية، جهة درعا تافيلالت، ساكنين فيها 17357 واحد، على حسب لإحصاء لعام 2014.
أوݣاندا
أوݣاندا، رسميا لجمهورية د أوݣاندا (بلينݣليزية: Republic of Uganda - بالسواحيلي: Jamhuri ya Uganda) هي بلاد ما كاطّلش على لبحر، جات ف الشرق د إفريقيا. تاتحدّها من الشرق كينيا، من الشمال جنوب السودان، من لغرب جمهورية لكونݣو ديموقراطية، و من لجنوب رواندا و طنزانيا. لجنوب ديال لبلاد فيه طرف كبير من الضاية د ڤيكطوريا (أكبر ضاية ف إفريقيا - اللي هي لمنبع ديال لواد د النيل)، اللي مشاركاها أوݣاندا مع كينيا و طنزانيا.
لبلاصة اللي فيها أوݣاندا جات سميتها من لمملكة لقديمة ديال بوݣاندا، اللي كانت ف لجنوب د لبلاد. ف 1894، ستعمرات بريطانيا لمنطقة. ف 9 أكتوبر 1962، استاقلاّت لجمهورية د أوݣاندا. من مورا لستقلال، دازت وقيتة ديال لمشاكل السياسية و الدكتاتورية ف لبلاد، ديال الرئيس إيدي أمين، اللي حكم من 1971 ل 1979.
لعاصمة د أوݣاندا و أكبر مدينة فيها هي كامپالا، و اللغات الرسمية د لبلاد هوما لينݣليزية و السواحيلي، و عاد كاين لغات آخرا تاتهضر على حساب لمنطقة. لفلوس اللي كيتخدّمو ف لبلاد هوما الشيلينݣ لأوݣاندي. الرئيس د لبلاد من 1986 ل دابا هو يوويري كاݣوطا موسيڤيني.
تاغجيجت
تاغجيجت جماعة ترابية قروية كاينة ف إقليم/عمالة ݣلميم، جهة ݣلميم واد نون، ساكنين فيها 9971 واحد، على حسب لإحصاء لعام 2014.
ريو دي جانيرو
ريو دي جانيرو (بلبرتغالية: Rio de Janeiro - ترجمة "لواد د يناير")، ولاّ ريو، هي تاني أكبر مدينة ف لبريزيل و سادس أكبر مدينة ف أميريكا. أسسوها لبرتغاليين عام 1565 من مورا ماحتلو لمنطقة اللي فيها لبريزيل. ف 1763، ولأّت ريو هي لعاصمة د لمستعمرة د لبريزيل، و من 1808 ل 1822 كانت هي لعاصمة د لإمبراطورية د لبرتغال، اللي كانت جامعة لبرتغال و ݣاع لمستعمرات ديالها. من مورا ما ستاقلات لبريزيل رجعات ريو عاصمة د لبلاد، تال عام 1960، اللي تبنات فيه لعاصمة الجديدة برازيليا.
ريو دي جانيرو هي من أكبر لمدن ف لعالم، و فيها بزاف د لأنشطة و لمقرات د شركات مهمة للإقتصاد ديال لبريزيل، ف لپطرول و لمعادن و لإتصالات. لمدينة معروفة بالسياحة و فيها طبيعة معروفة من ناحية لبحورا و لغابات و لجزر و الجبال. ريو فيها 3 ديال لخطوطا د لميطرو، و 3 د لمطارات منهم واحد دولي. لأغلبية ديال لمدينة داخلة ف الترات لعالمي ديال ليونيسكو (من 2012)، و تنضمو فيها بزاف د لأحدات لمهمة ف لعالم بحال النهاية د كاس لعالم (جوج مرات: 1950 و 2014)، و لألعاب لأولمپية (2016).
سيدي احمد السايح
سيدي احمد السايح جماعة ترابية قروية كاينة ف إقليم الصويرة، جهة مراكش آسفي، ساكنين فيها 6198 واحد، على حسب لإحصاء لعام 2014.
فوزي لقجع
فوزي لقجع (مزيود ف 23 يوليوز 1970 ف بركان) هو مسير رياضي و سياسي مغريبي. خدا لمنصب ديال وزير منتدب ل لميزانية ف 7 أكتوبر 2021 ف الحكومة د أخنوش. فوزي لقجع هو الرئيس ديال الجامعة الملكية لمغربية لكرة القدم من 2014، و تّنتاخب عضو ف مجلس الفيفا ف 12 مارس 2021.
حياتو
فوزي لقجع تزاد ؤ كبر ف بركان فين شد الباك ديالو. بّاه كان أستاذ د لعربية. مشا موراها ل الرباط فين شد الديپلوم كا أنجينيور د الأݣرونومي من معهد الحسن الثاني د الأݣرونومي و البيطرة.
لكاريير
لقجع بدا لكاريير ديالو كا موفتّيش د لفينونس. و ولّا مودير ديال قيسم ف وزارة الفينونس ف 2000، و عضو ف الطاقم التقني ديال نهضة بركان لي ديك السّاعة كانت فرقة ديال الهواة ف الدّوري المغربي التالت. فوزي لقجع غادي يتّشهر ف 2009 فاش غادي يولي مدير ديال نهضة بركان، و غادي توصل فرقتو ل الدّوري الإحترافي المغربي اللول ف ظرف جوج مواسم كروية.
ف مارس 2021، تنتاخب ف مجلس الفيفا.
لجامعة د ستانفورد
يسار|تصغير|<P ALIGN=center>اللوݣو د لجامعة د ستانفورد. يسار|تصغير|<P ALIGN=center>لكامپوس د لجامعة. لجامعة د ستانفورد (بلينݣليزية: Stanford University) هي جامعة ميريكانية بلفلوس، جات ف كاليفورنيا، و تأسسات ف 1885. تسمّات لجامعة على سميت ليلاند و جيين ستانفورد، اللي بناو لجامعة على سميت ولدهم اللي مات و هو ف عمرو 15 لعام. ف اللّول كانت لقراية فيها فابور، و لكن من مورا ما مات لمؤسس ديالها ف 1930، ولاّو عند لجامعة مشاكل د لفلوس، و عليها ولاّ خاص لواحد يخلّص باش يقرا فيها.
لجامعة د ستاتفورد وحدا من أكبر لجامعات ف لعالم، مقيّدين فيها دابا كتر من 17.000 طالب ،و فيها 7 د لمدارس. 84 واحد قراو ف ستانفورد ربحو لجائزة د نوبل، 29 لجائزة د تورينݣ، و 8 لميدالية د فيلدس.
فرج فودة
فرج فودة (20 غشت 1946 – 8 يونيو 1992) كان أستاد و كاتب و ناشط حقوقي مصري. قتلاتو لجماعة لاسلامية ف 8 يونيو 1992 قدام لجمعية لمصرية للتنوير لي كان أسسها فمدينت نصر. السباب باش صفاوه هو بلي الأزهر تاهمو بلكفر. فودة هو واحد من 202 شخص تقتلو ما بين مارس 1992 و شتنبر 1993 فمصر لأسباب سياسية. ف دجنبر 1992 لكتوبا ديالو تمنعو.
دريوش
دريوش جماعة ترابية حضرية كاينة ف إقليم/عمالة دّريوش، جهة الشرق، ساكنين فيها 14741 واحد، على حسب لإحصاء لعام 2014.
سياسي لامنتامي
سّياسي لّامْنتامي هوّا شخص كيمارس سّياسة ؤ يقدر كيكون ف مناصب سياسية د لحوكم، بلا مايكون منخارط بشكل رسمي ف شي حيزب سياسي. يقدرو يكونو بزاف د لأسباب علاش سياسي مايبغيش ينضم ل حيزب، منها بلي لأراء سّياسية ديالو ماغادياش معا حتا شي حيزب موجود علا سّاحة. ساباب أخور يقدر يكون بلي لحيزب لي كان فيه شّخص لمعني ختار شي مورشح أخور ف نّتيخابات، ؤ شّخص لمعني قرر يترشح بشكل مستاقل وخا عندو نفس لأفكار ديال لحيزب. ساباب تالت يقدر يكون بلي شّخص لمعني مابغاش يكون خاضع ل سلطة د شي حيزب.
سكف كف (مجلة)
سكف كف ؤلا سكفكف هيّا مجلة مغريبية ؤ فانزين ديال لكوميكس كانت كاتصدر ب دّاريجة ما بين يوليوز 2013 ؤ ماي 2018، ؤ خرجو منها ف لمجموع 9 د نّماري. سّمية ديال لمجلة تدارت علا واحد سّاندويتش كيتباع ف لكرارس ف كازا، لي كيتسما حتا خانز ؤ بنين، ؤ لي لمنضر ديالو كيبان خايب، ولاكين لمداق ديالو بنين بزاف. هاد لختيار جا كا ميطافور علا لمدينة د كازا، ؤ بزاف د لحجّايات لمصورين لي فيها كيهضرو علا لمدينة ؤ لحياة فيها. لموساهمين ف لغالب كيكونو فانز متطوعين لي كيبغيو يشاركو لأعمال لفنية ديالهوم، لي أغلبية كاتكون حجايات مصورة ب دّاريجة، ؤلا خليط مابين دّاريجة ؤ لعربية، ؤ شي مرات قيصاص قصيرة معا رسمة ف جّنب.
من بين رّساما ؤ لكتاتبيا لي كانو، كانلقاو زينب فاسيكي لي دارت ف 2016 حجاية مصورة ب سميت "سوپر خديجة" ؤ 2018 علا تربية لجنسية.
لبيان ديال سكف كف لي كان ف سّيت رّسمي (مطرجم من لفرانساوية): لفانزين د لحجايات لمصورة "سكفكف" هيّا مجلة مستاقلة، لي تخلقات ف إطار "إقامة فنية" من طاراف لپلاطفورم ؤپن تقافة، لي هيّا مجموعة د لفنانين لمتطوعين، معا لمشاركة ديال تّجمع د لفنانين "برين ؤويل فاكتوري". ''هاد لپروجي لهدف ديالو هوّا لستيكشاف ديال لبعد لجتيماعي ؤ تّقافي ديال لمغريب، علا طريق رسومات ؤ تيكستات، لي كيتزعللو مابين داكشي لي جدّي ؤ لي مكومك، لمزيان ؤ لخايب، لبيض ؤ لكحل، ف لوقت لي كاتوصف لفوارق لبسيطة ؤ لكبيرة ديال مجتمع كيعيش طفرات مستامرة. فوق من هادشي، سّمية لي تّختارت باش تبيّن هاد لواقع تّقافي كاتشير ل واحد سّاندويتش معروف ف كازابلانكا، لي هوّا "سكفكف": ساندويتش لي لمكونات ديالو يعلمها غير مولانا، ولاكين لكازاوا كيحماقو عليه. شّيعار ديال "خانز ؤ بنين"، هيّا ميطافور د تّكوميك علا مدينة كانبغيوها وخا عاطية ريحتها.''
زاوية أحنصال
زاوية أحنصال جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 10657 واحد، على حسب لإحصاء لعام 2014.
إينازوما إيليڤن
أبطال لكورة ؤلا إينازوما إيليڤن (ب جّاپونية イナズマイレブン) هيا سلسلة مانݣا جاپونية كتبها و رسمها تينيا يابونو مهزوزة من سلسلة تالألعاب د تّيليجو لي صاوباتها شركة ليڤل 5. تنشرت لمانݣا من دار نّشر شوݣاكوكان. ف 2010 فازت هاد سّيرية ب جايزة كودانشا د لمانݣا ف تصنيف لمانݣا تاع دراري صغار ؤ ف 2011 ب جايزة شوݣاكوكان ف نفس تّصنيف.
النجوم
سمية ب جّاپونية: أكاديمية لإمبراطورية (帝国学園)
سلام
فيدييو أردينا (ب جّاپونية フ ィ デ ィ オ ・ ア ル デ ナ)
فرقة د النجوم الجديدة
سمية ب جّاپونية: أكاديمية لإمبراطورية لحقيقية (真・帝国学園)
لعواصف
سمية ب جّاپونية: إعدادية زينشي (世宇子中学校)
كلية زيريا
سمية ب جّاپونية: أكاديمية إيليا (エイリア学園)
فرقة د عاصفة ڭيميني
سمية ب جّاپونية: جيميني ستورم (ジェミニストーム)
فرقة د إيبشيرو
سمية ب جّاپونية: إيبسيلون (イプシロン)
فرقة د جينوس
سمية ب جّاپونية: زا دجينيسيس (ザ・ジェネシス) و كاتعني تكوين. ب لعربية فريق جينوس
فريق برومينوس
سمية ب جّاپونية: پورومينينسو (プロミネンス) و كاتعني أهمية
فريق ضايمونضاست
سمية ب جّاپونية: ضاياموند ضاست (ダイヤモンドダスト) و كاتعني (غبرة د لماس)
النور
سمية ب جّاپونية: إعدادية مانيودجي (漫遊寺中学校)
السلام
سمية ب جّاپونية: إعدادية يوكاتو (陽花戸中学校)
لپلاج
سمية ب جّاپونية: إعدادية أوميهارا (大海原中学校)
تافدنا
تافدنا جماعة ترابية قروية كاينة ف إقليم الصويرة، جهة مراكش آسفي، ساكنين فيها 5617 واحد، على حسب لإحصاء لعام 2014.
ميضار
ميضار جماعة ترابية حضرية كاينة ف إقليم/عمالة دّريوش، جهة الشرق، ساكنين فيها 15021 واحد، على حسب لإحصاء لعام 2014.
1 يونيو
1 يونيو ؤلا نهار 1 شهر 6 هوّا نّهار نمرة 152 من تّقويم لميلادي (153 يلا كان لعام مكبّس). باقين 213 يوم من موراه تال لّخر د لعام.
سيدي احمد لخدير
سيدي احمد لخدير جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 9687 واحد، على حسب لإحصاء لعام 2014.
ولاية جيجل
جيجل هيّا ولاية ف الشمال دالشرق د دزاير. العدد دسكان ديالها 600 ألف بنادم فيها 28 بلدية منها جيجل، الطاهير، تاكسنة، الزيامة، العوانة.
عين زهرة
عين زهرة جماعة ترابية قروية كاينة ف إقليم/عمالة دّريوش، جهة الشرق، ساكنين فيها 10601 واحد، على حسب لإحصاء لعام 2014.
تاديغوست
تاديغوست جماعة ترابية قروية كاينة ف إقليم/عمالة رّاشيدية، جهة درعا تافيلالت، ساكنين فيها 6243 واحد، على حسب لإحصاء لعام 2014.
لمختار السوسي
محمد لمختار بن علي بن حمد السوسي لإليغي، لمعروف ب لمختار السوسي (ب لأمازيغية: ⵍⵎⵅⵜⴰⵔ ⴰⵙⵓⵙⵉ) (تولد ف 1900 ف إيليغ - مات ف 15 نونبر 1963 ف الرباط) كان مؤرخ و كاتب و فقي و شاعر و مقاوم و سياسي مغريبي. ما بين 1956 و 1963 كان لمختار السوسي هو لوزير د الشؤون لإسلامية، و كان عضو ديال مجلس لوصاية على لعرش (اللي كان كيتسمّا ديك الساعة مجلس التاج).
لمختار السوسي كان مقاوم للستيعمار لفرانساوي ف لمغريب، و ف 1937 غادي تنفيه فرانسا من مراكش (اللي كان كيقرّي فيها) لإيليغ، و غايبقا فيها 8 سنين تال 1945.
كتوبا ديالو
كتب لمختار السوسي بزاف د لكتوبا و لمؤلفات ب لعربية و بتاشلحيت، منها:
تافراوتن
تافراوتن جماعة ترابية قروية كاينة في إقليم تارودانت، جهة سوس ماسة، ساكنين فيها 7932 نسمة، على حسب الإحصاء العام 2014.
هدى عبوز
هدى عبوز، معروفة كتر بسميت ختك، تولدات ف 1995 ولا 1996 ف لخميسات، هي مغنية د راپ مغريبية.
هدى عبوز خدات ديپلوم ف تّصوير ؤ سّينيما من جامعة عبدلمالك السعدي ف تطوان. ف 23 نونبر 2020، تختارت هدى من بين 100 مرا مؤترة ف لعالام ديال لعام لي دارتها لبي بي سي.
عصام اليوسفي
عصام اليوسفي هوّا كاتب مسراحي، وموطرجيم، و دراماتورج مغريبي. واخد دوكتورا ف الدراسات لمسراحية من لجاميعة د پاري عام 1994، ؤ شاد دابا منصب د مودير د لمعهد لعالي د لفن لمسراحي و التنشيط التقافي ف رّباط. كيشرف على بزاف د لورشات د لكتابة لمسراحية، ؤ شارك ف بزاف د الندوات و اللقاءات على لمسرح، ؤ شارك كا عضو ف لجنة تحكيم ف دورات ملتقى أيام الشارقة لمسراحية لي كاتنضمها دائرة التقافة لإماراتية كلا عام.
قيسم لهواة اللول (لمغريب)
قيسم لهواة اللول أولا لقيسم الرابع هو المستوى الرابع من لهيكلة لهرمية ديال لبوطولات لكورية ف لمغريب والمستوى التاني من مستويات لهواة. قبل 2004، كانت هاد البطولة كاتسمى الرابطة لكروية للهواة 2، ومن موراها ولات كتسمى لمجموعة الرسمية لوطنية للهواة 2 حتى لـ2015 فاش تصاوب الدوري لوطني لكوروي للهواة. كيتكون هاد الدوري من جوج جداول ديال الترتيب، واحد ديال شطر الشمال وواحد ديال شطر لجانوب. من كل جدوال كتطلع فرقة للبوطولا لوطنية للهواة (لمجموع 2) وكيهبطو جوج فرقات لقيسم الهواة التاني (4 فلمجموع كيتفرقو على جداول الترتيب فلقيسم لخامس واللي لعدد ديالهوم 4).
لفراقي ديال هاد لموسم (2020-2021)
لفراقي لي مشاركة هاد لموسم ولمدون لي كيمتلوها:
سيدي التيجي
سيدي التيجي جماعة ترابية قروية كاينة ف إقليم آسفي، جهة مراكش آسفي، ساكنين فيها 16649 واحد، على حسب لإحصاء لعام 2014.
سومية أكعبون
حياتها
تولدات سومية أكعبون ف مدينة طانجا، و تدربات على الشطيح لكلاسيكي و لكوريوڭرافيا. خرجات من لمغريب و هي عندها 14 عام باش تنضم ل شركة لي أسسها موريس بيجار ف مدينة بروكسيل. و من بعد خذات دروس ف التمثيل ف لوس أنجلوس ف ستوديو لوفت باش تبدا لكاريير ديالها ف السينيما.
تزوجات ب لمخرج لميريكاني پيتر رودجر، وعندها منو ولد واحد سميتو جاز، و كانو عايشين ف لوس أنجلوس. ف 23 ماي 2014، قتل إيليوت رودجر ولد پيتر رودجر، ستة د لأشخاص و جرح 13 آخرين ف سانتا باربرا. و كان هاد شاب لمضطرب نفسيا قبل ما ينتحر، كيخطط باش يقتل مرت باه سومية أكعبون. بعد هاد لمحنة، رجعات لمغريب ف نهاية عام 2014. و تشهرات عند لجمهور لمغريبي ف 2015-2016 ف لمسلسل تلفزيوني "وعدي" لي لعبت فيه دور فطومة.
أعمالها
شاركت سومية ف بزاف د لأعمال.
لأفلام
• 1987: Dernier été à Tanger.
• 1989: La blanca paloma.
• 1999: Chroniques marocaines.
• 1999: فيلم أستير.
• 2010: When the Voices Fade (فيلم قصير).
• 2010: فيلم المنطقة الخضراء.
• 2012: Love Coach.
• 2012: Willkommen im Krieg (فيلم ألماني).
• 2013: الجن.
• 2013: لوفلاس.
• 2016: حبائل العنكبوت.
• 2018: Catharsys or The Afina Tales of the Lost World.
• 2019: دقات القدر.
• 2021: Redemption Day.
• 2021: شمس العشية.
لمسلسلات
• 1999: مسلسل Highlander متلت دور علياء (لجزء 4 لحلقة 15).
• 2015: وعدي (مسلسل)، على لقناة لولة.
• 2015: مقطوع من شجرة (مسلسل)، على قناة دوزيم.
دين إبراهيمي
لأديان لإبراهيمية  هيّا مجموعة د دّيانات كاتݣول علا راسها بلي أصلها من نفس دّيانة لّي كانت كتعبد رّب ديال إبراهيم، لّي كانت ديانة ديال بني إسرائيل ف لعصر لبرونزي. ف لستيعمال لعام، كلمة دين إبراهيمي كانعنيو بيها لإسلام، لمسيحية ؤلا ليهودية.
سومية أكعبون
لمسلسلات
• 2016: حياتي (مسلسل).
• 2017: ساعة ( مسلسل).
• 2017: رضاة الوالدة (مسلسل).
آيت مايت
آيت مايت جماعة ترابية قروية كاينة ف إقليم/عمالة دّريوش، جهة الشرق، ساكنين فيها 5613 واحد، على حسب لإحصاء لعام 2014.
سومية أكعبون
لمسلسلات
• 2019: دموع وردة (مسلسل).
• 2021: صورتك بين عينيا (مسلسل).
آيت تاݣلا
آيت تاݣلّا جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 8263 واحد، على حسب لإحصاء لعام 2014.
ميكسيكو
لمدينة د ميكسيكو (بالصبليونية: Ciudad de México) هي لعاصمة لفيديرالية د لمكسيك و أكبر مدينة فيها. هي لمدينة اللي فيها أكبر عدد د السكان ف أمريكا الشمالية كاملة، و من أكبر لمدون ف لعالم من جيهت عدد السكان (تيسكنو فيها و ف النواحي ديالها تقريبا 22 مليون واحد ). لمدينة جات ف وسط لبلاد، على هضبة عالية. لإرتفاع ديالها هو 2240 ميطرو، و مقسومة على 16 لمنطقة.
ميكسيكو هي أقدم عاصمة ف لقارة ديال أميريكا، و وحدا من جوج عواصم اللي بناوهم السكان لأصليين (لاخرا هي كيطو، لعاصمة د لإكواطًور). تبنات ميكسيكو ف 1325 (بناوها لأزطيك و كانت سميتها طينوشتيتلان ) و لكن تقريبا تخربات كاملة ف 1521 ملّي كانت حرب باش يدخلوليها الصبليون، اللي عاودو بناوها بالطريقة ديالهم.
لإقتصاد ديال لمدينة ديال ميكسيكو صحيح، و فيه بزاف د الصناعات. ميكسيكو عندها قتصاد كبير لدرجة باللي قدّو قد لإقتصاد ديال پيرو كاملة. لمدينة عندها أكبر ميطرو ف أمريكا اللاتينية (تبنا ف 1969، فيه 12 لخط و 195 محطة)، و أكبر مطار دولي ف أمريكا اللاتينية. لمدينة لقديمة د ميكسيكو داخلة ف اللائحة ديال الترات لعالمي ديال ليونيسكو.
نعيمة إلياس
لخدمة ديالها
مسلسلاتها
أفلامها
أمجاو
أمجّاو جماعة ترابية قروية كاينة ف إقليم/عمالة دّريوش، جهة الشرق، ساكنين فيها 4988 واحد، على حسب لإحصاء لعام 2014.
ألي هيز
ألي هيز (Allie Haze) هي مومتيلة أفلام إباحية ميريكانية من أصل هولندي تزادت ف 10 مايو 1987 فمدينة ردلاندز بولاية كاليفورنيا الميريكانية، سميتها الحقيقية بريتانى ستورتيڤانت (Brittany Sturtevant).
تصغير|Allie Haze at Exxxotica New Jersey 2014
نعوم تشومسكي
تيتعتابر تشومسكي باللي هو لأب ديال علم اللسانيات المعاصر، و لخدمة ديالو أترات بزاف ف مجالات آخرة بحال لانفورماتيك و الرياضيات و لپسيكولوجيا.
تشومسكي ناشط سياسي وعندو بزاف د لآراء اللي كاتعتابر أناركية لاسلطوية، تينتاقد بزاف السياسة لبرانية د لميريكان، و الراسمالية ديال الدولة، وتيضامن معا لقضية لفلسطينية.
كتوبا ديالو
تشومسكي كتب بزاف د لكتوبا ف شلا مواضيع كتيرشي اللسانيات والسياسة. من لكتوبا لمشهورة اللي كتب كاين:
سيدي الجزولي
سيدي الجزولي جماعة ترابية قروية كاينة ف إقليم الصويرة، جهة مراكش آسفي، ساكنين فيها 6462 واحد، على حسب لإحصاء لعام 2014.
2 يونيو
2 يونيو ؤلا نهار 2 شهر 6 هوّا نّهار نمرة 153 من تّقويم لميلادي (154 يلا كان لعام مكبّس). باقين 212 يوم من موراه تال لّخر د لعام.
ميدلت
ميدلت جماعة ترابية حضرية كاينة ف إقليم/عمالة ميدلت، جهة درعا تافيلالت، ساكنين فيها 55063 واحد، على حسب لإحصاء لعام 2014.
دار لكبداني
دار لكبداني جماعة ترابية قروية كاينة ف إقليم/عمالة دّريوش، جهة الشرق، ساكنين فيها 9911 واحد، على حسب لإحصاء لعام 2014.
لأرض دلعاصيمة دؤسطراليا
لأرض دلعاصيمة دؤسطراليا (بالنݣليزية: Australian Capital Territory) هي وحدة من لويلايات ديال ؤسطراليا. كاتسمى "لعاصيمة دلأمة" (بالنݣليزية: The Nation's Capital)، ولعاصيمة ديالها هي كانبيرا اللي هي لعاصيمة ديال لبلاد. لأرض دلعاصيمة دؤسطراليا فيها سابع أكبر عدد ديال الناس، واللي واصل 396,857 واحد ف2016. لميساحة ديال لأرض دلعاصيمة دؤسطراليا هي 2,358 كم².
لموناخ
يناير هو الشهر السخون هنايا وكاتوصل فيه لحرارة ل°27.7. فيوليوز كاتهبط لمعدالات ديال لحرارة ل°11.2. أعلى حرارة تسجلات فهاد لويلاية هي °44 نهار 4 يناير 2020. أقل درجة تسجلات كانت °10- نهار 11 يوليوز 1971.
السكان
450px|تصغير|مركز|لمبيان ديال التطور ديال السكان فلأرض دلعاصيمة دؤسطراليا
2 دجنبر
2 دجنبر ؤلا نهار 2 شهر 12 هوّا نّهار نمرة 336 من تّقويم لميلادي (337 يلا كان لعام مكبّس). باقين 29 يوم من موراه تال لّخر د لعام.
ساو پاولو
ساو پاولو (بلبرتغالية: São Paulo - ترجمة "سيدي پاولو") هي أكبر مدينة ف لبريزيل و ف أمريكا لجنوبية. جات ف لجنوب الشرقي د لبلاد، و هي لمدينة رقم 12 ف لعالم من جيهت عدد السكان. تيسكنو فيها 12 مليون د الناس، ويلا تجمعات مع النواحي ديالها تيوصلو ل 21 مليون. اللي تيسكن ف لمدينة تيتسمّا "پّاوليسطا".
تبنات لمدينة ف 1554 من عند لبرتغاليين، و تسمّات على سيدي پاولو، اللي هو واحد من الناس اللي أترو ف التاريخ د لمسيحية. ساو پاولو عندها قتصاد صحيح (تقريبا 10% من لإقتصاد د لبريزيل كاملة)، فيها 3 د لمطارات (منها مطار ݣواروليوش، اللي هو أكبر مطار ف لبلاد) و ميطرو فيه 8 د لخطوط.
تافينݣولت
تافينݣولت جماعة ترابية قروية كاينة في إقليم تارودانت، جهة سوس ماسة، ساكنين فيها 6594 نسمة، على حسب الإحصاء العام 2014.
غريب أمزين
غريب أمزين كوايري مغريبي سابق خلاق نهار 3 ماي، 1973 ف مدينة مونتبليار ف فرنسا. دوز بزاف ف الكاريير ديالو ف فرنسا، حيت لعب لصالح نادي ميلوز وستراسبورغ وتروا، وكان فالبوسط ديال الميليو في كاع الماطشات ديالو.
منين كان تيلعب مع نادي ستراسبورغ، شارك أمزين ف الفينال ديال كأس فرنسا لكرة القدم عام2001 حيت فاز فريق ستراسبورغ على نادي أميين ببينالتيوات.
لعِب غريب أمزين لصالح منتخب لمغريب لكرة لقدم وشارك ف كاس لعالم لكرة لقدم 1998 وكاس إيفريقيا لكرة القدم 2002.
دابا كيدرب نادي ميلوز من 2013.
إشعاع
ليشعاع (ب نݣليزية Radiation) ف لفيزيك هوّا نّبيعات ؤلا نّتيقال ديال طّاقة علا شكل موجات ؤلا جسيمات ف لفراغ ؤلا ف وسط مادي. أمتلة ديال ليشعاع:
توارخي
لحرفة د تّاريخ ؤلا تاتوارخيت ولّات حرفة معروفة ؤ مستاقلة ف لأكاديميا ف لقرن 19، فاش بانو لجامعات لحاديتة، سيرتو ف ألمانيا ؤ بلدان خرين. قبل داكشي كانو تّوارخيا ؤلا لمؤرخين عادة كيمارسو شي حرفة خرة، سوا أكاديمية ؤلا غيرها، ؤ كاتكون تاتوارخيت غير هواية ؤلا غير وحدة من بين لهتيمامات لأكاديمية ديالهوم.
ميهنة المؤرخ
كتعتابر مهنة المؤرخ من أصعب لخدامي فالتاريخ البشري ولي كتعتامد على دارسة لماضي والبحث ف كتوبا قدام ولي كيتسماو (المراجع التاريخية) لي كتبوها مؤرخين فايتين، ولي كيحللها المؤرخ باش يعطي واحد نتيجة (إعادة تدوين التاريخ) يحطها فكتابو. تصغير|عبارة ديال ولا غالب إلا الله [[أندلوس|فالاندلس، فشي قصورا ديال لمسلمين بغرناطة.]]
سيدي الحطاب
سيدي الحطاب جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 9421 واحد، على حسب لإحصاء لعام 2014.
جامع بن يوسف
تصغير|صمعة ديال جامع بن يوسف. جامع بن يوسف، جامع كاين ف لمدينة لقديمة ديال مراكش ف لمغريب، بناه الأمير علي بن يوسف بن تاشفين اللي هو الخامس فترتيب حكام لدولة المرابطية فالمغرب والأندلس، وتسمى الجامع باسميتو. كيتعتابر أقدم ؤ أهم جامع ف مراكش.
تاريخ
بنى لأمير لمرابطي يوسف بن تاشفين أول جامع ف مراكش فسبعينات القرن 11، باش يكون الجامع المركزي للمدينة. كان من الجوامع اللولين اللي تبناو من الطوب فالمدينة، وكيتݣال باللي ابن تاشفين براسو خدم فالبني ديالو وخلط بيديه المرطوب. بنى من بعدو ولدو والخليفة ديالو جامع مركزي جديد وكبير، تسمى جامع الساقية، حيت فيه ساقية كبيرة من الرخام. الجامع جا بالضبط فالمركز الجغرافي ديال المدينة القديمة و كيشكل نقطة تقاطع لبيبان المدينة. بناه تقريبا ب60000 دينار دهبي، وكمل ما بين 1121 و1132.
كان أكبر جامع يتبنى فالامبراطورية المرابطية، بقاعدة مستطيلة فيها 120 × 80 مترو، ومئدنة فارتفاعها 30 مترو. التخطيط ديال المدينة تدار باش الجامع يجي فالوسط وتبناو الديور محيطة للجامع، ؤ بجانب الأسواق اللي كانو حداه شكلات الوحدة ديال الجامع المركز الحياتي ديال المدينة كاملة. القبة المرابطية اللي قريبة للجامع كانت نافورة كبيرة ديال الوضوء.
منين غلبو الموحدين المرابطين وخداو الحكم على مراكش ف أبريل 1147، ناض عبد المومن بن علي خليفة لمهدي بن تومرت واللي كيتعتابر المؤسس الفعلي ديال الدولة الموحدية وݣال باللي الجامع فيه خطأ فالقبلة (المحراب ديالو جا للجنوب بعيد على مكة لمكرمة) وهدموه. عاودو الموحدين بناو جامع جديد وصاوبو ليه القبلة ، ولكن مقدروش يحيدو ليه سميتو اللي كتنسب لعلي بن يوسف بن تاشفين المرابطي اللي كانت سميتو الشعبية.
تعاود البني ديال الجامع عام 1563، على أوامر سلطان المغرب السعدي عبد الله الغالب. فنفس الوقت تقريبا، بدا تخطيط ديال المدينة كيتبدل، وتبناو أسواق جديدة ومناطق سكنية لجيهة الغرب ديال المدينة، حدا جامع الكتبية وجامع المواسين الجديد، وتحول مركز الجادبية من جامع ابن يوسف القديم. حدا الجامع نيت بناو السعديين مدرسة للتعليم، تسمات مدرسة بن يوسف ف 1563، من ناحية الشرق ديال الجامع، وعاود عطاه حياة جديدة باش يكون جامع ديال العلماء.
ملاحضات
ميمكنش لغير المسلمين يدخلو للجامع
الجامع باقي حتال دابا من أهم مساجد مراكش وكتقام فين صلاة الجمعة.
مطالسا
مطالسا جماعة ترابية قروية كاينة ف إقليم/عمالة دّريوش، جهة الشرق، ساكنين فيها 16787 واحد، على حسب لإحصاء لعام 2014.
شيشا (توضيح)
هادي صفحة د تّوضيح، سّمية شيشا تقدر تشير ل هاد نّاس:
تاكاط
تاكاط جماعة ترابية قروية كاينة ف إقليم الصويرة، جهة مراكش آسفي، ساكنين فيها 10968 واحد، على حسب لإحصاء لعام 2014.
أݣادير ملول
أݣادير ملول جماعة ترابية قروية كاينة في إقليم تارودانت، جهة سوس ماسة، ساكنين فيها 8826 نسمة، على حسب الإحصاء العام 2014.
10 دجنبر
10 دجنبر ؤلا نهار 10 شهر 12 هوّا نّهار نمرة 344 من تّقويم لميلادي (345 يلا كان لعام مكبّس). باقين 21 يوم من موراه تال لّخر د لعام.
بني حسن
بني حسن جماعة ترابية قروية كاينة ف إقليم/عمالة أزيلال، جهة بني ملال خنيفرة، ساكنين فيها 12077 واحد، على حسب لإحصاء لعام 2014.
ضاية ڤيكطوريا
يسار|تصغير|<P ALIGN=center>ضاية ڤيكطوريا من السما يسار|تصغير|<P ALIGN=center>باطو غادي فوق الضاية د ڤيكطوريا ضاية ڤيكطوريا، (بلينݣليزية: Lake Victoria - ب اللوݣاندا: Nnalubaale - بالضوليو: Nam Lolwe) هي أكبر ضاية ف إفريقيا و تاني أكبر ضاية ف لعالم. الضاية مقسومة ما بين تلاتة د لبلدان اللي ضايرين عليها، و اللي كل وحدا فيهم واخدة فيها طرف: كينيا (6%)، أوݣاندا (45%) و طنزانيا (49%). هي وحدا من لعيون ديال لواد د النيل، اللي هو أطول واد ف لعالم.
الضاية د ڤيكطوريا معروفة باللي تيعيشو فيها أنواع ديال لحوت اللي ما كاينين ف تا بلاصة خرا ف لعالم.
لأصل د السمية
بزاف د لمناضلين ف إفريقيا الشرقية تيطالبو باش تتبدل السمية د الضاية، اللي هي ورت ديال لوقت د لإستعمار، كتيرشي باللي لملكة ڤيكطوريا كانت تاتشجّع لعبودية.
ولاد بوبكر
ولاد بوبكر جماعة ترابية قروية كاينة ف إقليم/عمالة دّريوش، جهة الشرق، ساكنين فيها 8054 واحد، على حسب لإحصاء لعام 2014.
سيدي الزوين
سيدي الزوين جماعة ترابية قروية كاينة ف عمالة مراكش، جهة مراكش آسفي، ساكنين فيها 14954 واحد، على حسب لإحصاء لعام 2014.
روسية
يسار|تصغير|<P ALIGN=center>مثال د هضرة بالروسية بالصوت دراجل روسي
يسار|تصغير|upright=2|<P ALIGN=center>بلايص فلعالم اللي تاتًهضر فيهم الروسية (مغلوق: أغلبية / مفتوح: أقلية)
الروسية (بالروسية: русский язык) هي لغة سلاڤية شرقية. هي اللغة السلاڤية اللي تاتهضر بزاف ݣاع فلعالم. على حساب لإحصائيات د 2012، كاين تقريا 260 مليون د الناس فلعالم اللي تيهضرو الروسية، 150 مليون منهم هي اللغة لأم ديالهم، و 110 مليون تعلًموها لغة تانية.
الروسية لغة رسمية ف روسيا، بيلاروسيا، كازاخستان و كيرݣيستان، و تاتًهضر بزاف فبلدان خرا واخا ماشي رسمية فيها بحال أوكرانيا ولبلدان د آسيا لوسطانية و لقوقاز و لبلطيق. الروسية وحدا من اللغات الرسمية الستة ديال لأمم لمتحدة.
عبد الله بليندة
عبد الله أجري، لمعروف ب عبد الله بليندة (بلأمازيغية: ⵄⴱⴷⵍⵍⴰ ⴱⵍⵉⵏⴷⴰ، تولد نهار 25 شتنبر 1951 ف طاطا، مات نهار 17 مارس 2010 ف الرباط) كان لعاب و مودريب د لكورة. درّب لمنتخب د لمغريب د لكورة اللي شارك ف كاس لعالم د 1994.
بليندة كان هو و لعربي مويسة هوما الجوج لوحيدين ف التاريخ د لمغريب اللي لعبو فنفس لوقت ف لمنتخب ديال لكورة وديال لهوند.
موجة زلزالية
تصغير|مسارات موجات الزلازل لموجة زّلزالية  ؤلا لموجة سّيسمية  (ب نݣليزية Seismic wave) هيّا موجة كتناقل ف لقشرة ديال لأرض ب سباب لحدوت ديال زلزال ؤلا بركان.
40
40 هوّا عام مكبس ف تّقويم لڭريڭوري بدا نهار لحد ؤ سالا نهار تنين. هوّا لعام نمرة 40 ف لإيرا لعامة ؤ لفترة د بعد لميلاد، نمرة 40 ف لقرن 1، ؤ نمرة 1 ف لعقد ديال عوام 40.
40 كيوافق 600 ق.هـ-599 ق.هـ ف تّقويم لهيجري ؤ 990 ف تّقويم لأمازيغي ؤ 10040 ف تّقويم لهولوسيني.
عبد الرحيم طاليب
عبد الرحيم طاليب (10 شتنبر 1963، الدار البيضا - ) هو مدريب مغريبي د كورة وكان لاعب سابق.
3 يونيو
3 يونيو ؤلا نهار 3 شهر 6 هوّا نّهار نمرة 154 من تّقويم لميلادي (155 يلا كان لعام مكبّس). باقين 211 يوم من موراه تال لّخر د لعام.
التطور
تصغير|لقلدة ديال [[الدنا]] التطور ف لبيولوجيا هوّا تغيير تدريجي ف لخاصيات لوراتية من جيل ل جيل لي كاتدوز على طريق الدنا ؤلا لحمض النووي. دوك لخاصيات كيكونو تعبير على جينات لي كيدوزو من لواليدين ل وليداتهوم على طريق التكاتر. نّضرية د تّطور (ب نݣليزية : Theory of Evolution) هي نّضرية لعلمية لي كتشرح التبديلات لوراتية لي كتوقع ف واحد مجموعة ديال لكائنات ف بزاف ديال جّيال ف واحد لمدة كبيرة.
التنوعات ديال الجينات كاتطرا بسباب الطفرات (تبدال صغير ف شي جين) ؤ لمعاودة د التركيب لجيني. التطور كيطرا ملي شي ميكانيزم بحال النتيخاب الطبيعي ؤلا التكحاز لجيني كيسلّط ضغط نتيخابي على لجينات و تنويعاتها، بحيت لجينات لي "مزيانين" (على ود لحياة و التكاتر) كيستامرو، و لجينات "لخايبين" (لي متلا كيقدرو يسببو لموت د لكائن، ؤلا كيضعّفو لفرصة ديالو باش يعيش ؤلا يتكاتر) كيتحيّدو ؤلا كاتنقص النسبة ديالهوم ف لمجموعة. ميتال على هادشي هوّا يلا جا شي مرض ضرب مجموعة د الناس، و كانو بعض لأفراد عندهوم مناعة طبيعية منو، هاد لأفراد غادي تكون عندهوم فرصة كبر باش يعيشو و يدوّزو لمناعة ديالهوم، و بالتالي هاد لمناعة لوراتية غادي تنتاقل و تنتاشر بين لأفراد د لأجيال لماجية.
جميع شكال لحياة ف لأرض عندها جد شامل لخراني (نوع بيولوجي كيمتّل مجموعة د لكائنات لي كينحادرو منها جميع لكائنات لحية لي كاينة دابا) لي عاش هادي 3,5 ل 3,8 مليار عام. السيجيل د لفوصيلات كيعطي فكرة مزيانة على النواع لحية لي بانو و غبرو من داك لوقت، من لحصاير لميكروبية، تال لفوصيلات ديال لكائنات متعددة السيلولات.
لبيولوجيا التطورية هوّا مجال لي كيدرس التطور بشكل مباشر، بوضع فرضيات، و التجريب ديالها باش تّتبت ؤلا تّنفا. ليوم بزاف د لخدمة على التطور كايدخلو فيها موضيلات د لماط، ف إطار لبيولوجيا لماطية و النضرية. لكتيشافات ديال لبيولوجيا التطورية عندهوم تأتير ماشي غير على لبيولوجيا، مي تا على الزراعة، الطب و تاحاسوبيت.
تّنواع
تّنواع (ب نݣليزية : Genitic diversity) كيعني ب لخصوص درجة ديال تنواع ديال شي جين فشي نوع (حيوان ولا نبات).
يمكن نميزو عموما بين جوج نواع د تّنواع هما تنواع ضاهري وتنواع لجيني.
طفرة
طفرة (ب نݣليزية : mutation) هي شي تبديلات كيوقعو ف DNA ديال جينوم ديال شي سيلول. فاش كتوقع طّفرة تقدر ما يكون عندها حتا شي تاتير، ولا تقدر دير تاتير كبير، ولا تقدر توقف لجين لي هي وقعات فيه.
طفرات كتصنف ل تلاتة، طفرات كضر، طفرات مامسوقاش و طفرات نافعة.
لميكانزمات
من جهة داروينية جّديدة (ب نݣليزية : Neo-Darwinism) ، تطور كيخدم فاش كيتبدل تعاويد لحليلات فشي كروب كيكونو فيه نّواع كتوالدو، لميكانزيمات لي كتخلي تعاويد لحليلات يتبدل هي : انتخاب طبيعي، انحراف لوراثي، لمرافكة لجينية، طفرات، و لفلو د لجينات.
انتخاب طبيعي (ب لونغلي : Natural selection) هو لميكانزيم لي كايخلي طفرات لي كتنفع هي لي تكون باينة اكثر ف جيال لي كتجي من بعد، كيتوصف هاد لميكانزم علا انو منطقي حيث هو اصلا كيوقف علا تلات حقايق لي ساهلة : هاد ظروف كتخلق واحد تنافس فوسط لكروب كتخلي كاينات لي عندها الافضلية هي لي دوز وتوالد وتعطي لجينات ديالها لي جيل لي جاي.
انحراف وراثي
انحراف لوراثي (ب لونغلي : genitic drift) هو تبدال تعاويد لحليلات بشكل عشوائي من جيل لاخر.
هو لميكانزيم لي كتخلي تعاويد شي حليل يكتار غا حيت ارتبط مع حليل اخر لي كايعونو انتخاب طبيعي.
لفلو دلجينات
ف لوراتة لفلو دلجينات (ب لونكلي : flow genitic) هو فاش كيتنقل جين ولا حليل من كروب لشي كروب اخر.
عيون لكلام
http://nationalacademies.org/evolution/
https://www.nsf.gov/news/special_reports/darwin/textonly/index.jsp
https://web.archive.org/web/20171218132454/https://online-learning.harvard.edu/course/evolution-matters-lecture-series-0
http://humanorigins.si.edu/evidence/human-evolution-timeline-interactive
تازاغين
تازاغين جماعة ترابية قروية كاينة ف إقليم/عمالة دّريوش، جهة الشرق، ساكنين فيها 4323 واحد، على حسب لإحصاء لعام 2014.
2021–22 ف لكورة لمغريبية
2021–22 ف لكورة لمغريبية هو لموسم التنافسي رقم 66 فالتاريخ ديال لكورة فلمغريب من مورا ليستيقلال دلبلاد.
تاكوشت
تاكوشت جماعة ترابية قروية كاينة ف إقليم الصويرة، جهة مراكش آسفي، ساكنين فيها 4312 واحد، على حسب لإحصاء لعام 2014.
أݣرض
أݣرض جماعة ترابية قروية كاينة ف إقليم الصويرة، جهة مراكش آسفي، ساكنين فيها 5378 واحد، على حسب لإحصاء لعام 2014.